Valtiovarainministeriö

Vero-osasto

Lausuntopyyntönne

**luonnoksesta verotusmenettelystä annetun asetuksen 6§:n muuttamisesta**

Valtiovarainministeriö 19.3.2018 pyytänyt Kuntaliitolta lausuntoa luonnoksesta verotusmenettelystä annetun asetuksen 6§:n muuttamisesta.

Luonnosesityksessä on kyse lähinnä sanamuodon tarkentamisesta liittyen siihen, että asetuksessa nykyisellään viitataan veronsaajakohtaistentietojen toimittamiseenverovuoden verotuksen valmistuttua. Ottaen huomioon se, että verotus tulee jatkossa päättymään verovelvolliskohtaisesti eri aikaan, niin asetuksen sanamuodon tarkentaminen on perusteltua.

Kuntaliitto haluaa tässä yhteydessä nostaa kuitenkin esille sen, että Verohallinnon veronkantoyksikön ns. ennakkotietojen julkaiseminen on kuntaveronsaajan kannalta ensiarvoisen tärkeää. Nykyjärjestelmässä Verohallinto on julkaissut veronsaajakohtaisia ennakkotietoja valmistuvasta verotuksesta kunnittain veronsaajapalvelussaan kesä-heinäkuusta lähtien. Nyt, kun verovelvolliskohtainen verotuksen valmistuminen aikaistaa verotuksen päättymistä monissa tapauksissa, niin ennakkotietojen tarkkuus tulee todennäköisesti paranemaan. Ennakkotietojen julkistamista tulee jatkaa vähintään nykyisellä aikataululla. Jos verotuksen verovelvolliskohtainen valmistuminen mahdollistaa veronsaajakohtaisten ennakkotietojen julkaisemisen jo aiemmin tarkkuuden kärsimättä, niin aikataulua on syytä aikaistaa.

Luonnoksessa korostetaan sitä, että asetuksen koskevissa tiedoissa on kyse eri asiasta kuin verotustietojen julkisuudesta ja salassapidosta annetun laissa ja veronsaajien oikeudesta saada verovelvolliskohtaisia verotustietoja oikeudenvalvontaansa varten. Kuntaliitto haluaa

tässäkin yhteydessä kuitenkin nostaa esille sen, että verovelvolliskohtaisen verotuksen päättymisen jälkeen veronsaajilla, kunnat mukaan lukien, tulee olla aidosti mahdollisuus käyttää muutoksenhaku oikeuttaan lain säätämien aikarajojen puitteissa muutoksenhakuajan alkaessa verovelvollisen verotuksen päättymisestä. Täten veronsaajien oikeutta verovelvolliskohtaisten tietojen saantiin verovelvollisen verotuksen päätyttyä ei tule millään säädöksillä rajata. Tältä osin todettakoon samalla se, että verotuksen joustavan valmistumisen säännösten hyväksymisen jälkeen Kuntaliitto ja Verohallinto ovat käyneet keskustelua hyvässä hengessä niistä menettelyistä ja aikatauluista, jolla kuntien oikeudet veronsaajana turvataan jatkossa ja verovelvolliskohtaiset tiedot ovat kuntien käytössä mahdollista muutoksenhakua varten.

Luonnoksessa esitettyihin muutoksiin Kuntaliitolla ei ole huomautettavaa.

SUOMEN KUNTALIITTO

Jukka Hakola
Kehittämispäällikkö, verotus